*Likumprojekts*

**Grozījumi likumā "Par zemes komisijām"**

Izdarīt likumā "Par zemes komisijām" (Latvijas Republikas Augstākās Padomes un Valdības Ziņotājs, 1990, 31. nr.; 1991, 27./28. nr.; 1992, 2./3., 6./7. nr.; 1993, 18./19. nr.; Latvijas Republikas Saeimas un Ministru Kabineta Ziņotājs, 1993, 28., 34. nr.; 1994, 16. nr.; 1995, 22. nr.; 1996, 15., 24. nr.; 2006, 12. nr.; 2008, 16. nr.; 2009, 2., 14. nr.; Latvijas Vēstnesis, 2014, 17. nr.) šādus grozījumus:

1. Izteikt 4. panta 4.1. punkta pirmo teikumu šādā redakcijā:

"Centrālās zemes komisijas sastāvā ir divi Saeimas deputāti, pa vienam pārstāvim no Valsts zemes dienesta, Zemkopības ministrijas, Vides aizsardzības un reģionālās attīstības ministrijas, Ģenerālprokuratūras, Latvijas Pašvaldību savienības un Rīgas pilsētas zemes komisijas, kā arī Centrālās zemes komisijas darba grupas pārstāvis."

2. Izslēgt 11. panta otro daļu.

3. Papildināt pārejas noteikumus ar 5. punktu šādā redakcijā:

"5. Centrālā zemes komisija savu darbību izbeidz 2021. gada 30. jūnijā. Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam."

Ministru prezidenta biedrs,

tieslietu ministrs Jānis Bordāns

Iesniedzējs:

Ministru prezidenta biedrs,

tieslietu ministrs Jānis Bordāns